लगातार बिजली के लंबे कट लगने की शिकायतों पर संज्ञान लेते हुए कैबिनेट मंत्री विपुल गोयल ने सेक्टर-17 स्थित अपने निवास पर दक्षिण हरियाणा विद्युत निगम व हरियाणा विद्युत प्रसारण निगम के अधिकारियों के साथ बैठक की। उन्होंने जनता की शिकायतों को नजरअंदाज करने पर अधिकारियों को फटकार भी लगाई। उन्होंने बिजली अधिकारियों को निर्देश दिए कि ओल्ड फरीदाबाद और नहर पार के इलाकों में लग रहे लंबे कट पर लगाम लगाते हुए तमाम जरूरी कदम उठाए जाएं। उन्होंने कहा कि नए ट्रांसफार्मर लगाने के काम को जल्द पूरा किया जाएं।